Zhantas/Cleaned-Kyrgyz_Wikipedia huggingface dataset:
Ишенимдүү адам

Ишенимдүү адам — тапшырма берүү келишиминин тарабы, ал бөлөк тараптын (тапшырма берүүчүнүн) атынан жана анын эсебинен укук иш-аракеттерин жүзөгө ашырууга милдеттенет. И. а. тарабынан түзүлгөн бүтүмдөргө байланышкан укуктар менен милдеттер тапшырма берүүчүгө гана тикелей тийешелүү болот.
 Булактар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Ишенимдүү жак

Ишенимдүү жак – 1) депутаттыкка талапкер, шайлоо бирикмеси, шайлануучу кызматка талапкер тарабынан шайлоо өнөктүгүндө жардам көрсөтүүгө, өзгөчө шайлоо алдындагы ишчараларда алдынала үгүт-насаат иштерин жүргүзүүдө жардам көрсөтүүгө тартылган жаран; 2) кудуретсиздикти жоюуда же кайра уюштурууда анын мүлкүн башкаруу үчүн кредиторлордун чогулушунда шайланган же арбитраж тарабынан дайындалган кызыкдар эмес жеке же юридикалык жактар; нотариуста күбөлөндүрүү менен ишенүүчү өзү үчүн белгилүү иштерди аткарууну тапшырган адам; 3) ишеним катка, мыйзам көрсөтмөсүнө же мамлекеттик, болбосо жергиликтүү өзалдынча башкаруу органынын ыйгарым укук актысына негизделүү менен, ыйгарым укук күчү аркылуу башка бир жактын атынан жана тапшыруусу боюнча (ишенүүчүнүн кызыкчылыгы боюнча) келишим түзүүчү жак.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7

Категория:Юридикалык аталгылар жана түшүнүктөр
Ишкана

Ишкана – КР жарандык мыйзамдары боюнча жарандык укуктардын өзгөчө объектиси, ишкердикти жүзөгө ашыруу үчүн пайдаланылуучу мүлк комплекси. И. курамына, эгер мыйзамда же келишимде башка жагдайлар каралбаса, анын ишмердиги үчүн пайдаланылуучу жер участокторун, имаратты, курулмаларды, жабдууларды, инвентарларды, чийки заттарды, продукцияны талап кылуу укуктарынын карыздары, анын ишин айырмалоочу белгилерди (фирмалык аталышты, товардык белгилерди) жана башка өзгөчө укуктары менен кошо баардык мүлктөрдүн түрлөрү кирет. И. бүтүндөй же анын бир бөлүгү соода-сатык, күрөө, ижара, буюм укуктарын белгилөө, өзгөртүү жана токтотуу менен байланышкан жана башка бүтүмдөрдүн объектиси болушу мүмкүн.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7

Категория:Юридикалык аталгылар жана түшүнүктөр
Ишкана сатуу келишими

Ишкана сатуу келишими – сатуучу, ал өзү башка бирөөгө беришке акысы жок укук жана милдеттерден башка, ишкананы бир бүтүн комплекс катары сатып алуучунун менчигине өткөрүп берүүгө милдеттенген соода-сатык келишиминин өзгөчө түрү. Фирмалык аталышка, товардык, кызмат көрсөтүү белгилерине, сатуучуну жана анын товарларын, жумуштарын жана кызмат көрсөтүүлөрүн айырмалоочу башка каражаттарга укук, ошондой эле ага лицензиянын негизинде гана тийиштүү болгон айырмалоо каражаттарына укук, келишимде башка жагдайлар каралбаганда гана өтөт. Сөзсүз жазуу жүзүндө болуусу, мамлекеттик каттоодон өтүүсү И. с. к. өзгөчөлүгү болуп саналат.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7

Категория:Юридикалык аталгылар жана түшүнүктөр
Ишке аргасыз чыкпагандык

Ишке аргасыз чыкпагандык – эмгек укугундагы мыйзамсыз бошотуу же башка ишке которуунун натыйжасында жетекчиликтин күнөөсү боюнча кызматкердин эмгек келишиминде шартталган кайсы бир убакыт аралыгында иш-милдетин аткара албай калган учур. И. а. ч-тын акысы жекече эмгек талаш-тартыштарын кароо комиссиясынын же соттун, же жетекчилик органдарынын чечими боюнча төлөнөт.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7

Категория:Юридикалык аталгылар жана түшүнүктөр
Ишке катышуучу адамдар

Ишке катышуучу адамдар – КР жарандык процесстик мыйзамдарындагы тараптар (доочу жана жоопкер), үчүнчү жактар, прокурор, башка адамдардын укугун коргоо үчүн сотко кайрылган, же ишке корутунду берүү максатында процесске катышкан адам, билдирүүчүлөр, өзгөчө өндүрүштөгү иштер боюнча кызыкдар адамдар.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7

Категория:Юридикалык аталгылар жана түшүнүктөр
Ишке келбегендик

Ишке келбегендик – КР эмгек укугу боюнча жумушчу күндүн ичинде 3 сааттан узак убакыт бою жүйөлүү себепсиз жумушта жок болуу. КР эмгек мыйзамдарына ылайык, ал жумуш берүүчү жактын демилгеси боюнча эмгек келишимин бузууга алып келет.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7

Категория:Юридикалык аталгылар жана түшүнүктөр
Ишке орношуу

Ишке орношуу – жарандардын жеке жана коомдук керектөөлөрдү канагаттандырууга байланышкан, мыйзамга каршы келбеген жана эреже катарында аларга маяна, эмгектик киреше алып келүүчү ишмердүүлүктөрү.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7

Категория:Юридикалык аталгылар жана түшүнүктөр
Ишкер жүгүртүм каадалары

Ишкер жүгүртүм каадалары – мыйзамда каралбаган, кандайдыр бир документтерде жазылган-жазылбаганына карабастан, ишкердиктин кандайдыр бир тармактарында калыптанган жана кеңири колдонулган жүрүм-турум эрежелери таанылат. Тийиштүү мамилелердин катышуучулары үчүн милдеттүү болгон мыйзам же келишим жоболоруна карама-каршы келген ишкер жүгүртүм эрежелери колдонулбайт.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7

Категория:Юридикалык аталгылар жана түшүнүктөр
Ишкердик

Ишкердик – рынок мамилелеринин өзгөчө атрибуту. 

Рынокко өтүү чарбалык ишкердиктин субъекттеринин ишкердик демилгелеринин өсүшүн болжолдойт. Өнүккөн рынок ишкердиктин өнүгүшү үчүн жагымдуу шарт түзөт. 

Негизги түрлөрү: 

 өндүрүштүк; 
 коммерциялык; 
 финансылык. 

Өндүрүштүк ишкердик андан ары керектөөчүлөргө сатылуучу товарларды, жумуш, кызмат көрсөтүүнү, маалыматтык, рухий байлыкты өндүрүүчү өндүрүш фазасын жана керектөө фазасын камтыйт. 

Коммерциялык ишкердикте товар-акча, соода-алмашуу операциялары жана бүтүмдөр чечүүчү мааниге ээ, башкача айтканда товарларды жана кызмат көрсөтүүнү соодалоо ишин жүргүзөт. 

Финансылык ишкердикте сатып алуу-сатуу объекти болуп өзгөчө товар акча, валюта, баалуу кагаздар эсептелет. Ишкердиктин бардык эле түрүнө пландар жана программалар керек. Бизнес-план бул бүтүмдөрдү ишке ашыруунун жана анын негизинде пайда табуунун план-программасы, башкача айтканда коюлган максаттарга жетүүгө багытталган пландуу иш-чаралардын, аракеттердин системасы.
Категория:Юридикалык терминдер жана түшүнүктөр
 Колдонулган адабияттар 
 “Кыргызстан” улуттук энциклопедиясы: 3-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2011. 784 бет, илл. ISBN 978 9967-14-074 -5
Ишкердик бедел

Ишкердик бедел – материалдык эмес байгерчиликтин бири. Бир жактын кесиптик сапат баасын билдирет. Баардык жаран, анын ичинде ишкердүүлүк кылгандар да, ошондой эле юридикалык жактар дагы И. б-не ээ болот (кара:Ар -намысын, кадыр-баркын жана ишкердик беделин коргоо ).
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Ишкердик кирешелери

Ишкердик кирешелери – КР салык мыйзамдары боюнча салык төлөөчүнүн экономикалык ишмердиктен киреше алуунун жүрүшүндө тарткан баардык чыгашалары.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7

Категория:Юридикалык аталгылар жана түшүнүктөр
Ишкердик укук

Ишкердик укук – жеке ишкердикти жөнгө салуучу КР мыйзамдарынын комплекстүү тармагы. И. у-тун негизин КР жарандык мыйзамдары түзөт. Ушуну менен бир катарда эле, жеке ишкердикти каржы, салык, эмгек, жер, кылмыш-жаза жана жалпы укук деген түшүнүктү өзүнө камтыган мыйзамдардын дагы башка көп тармактарынын ченемдери жөнгө салат.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Ишкерчилик эркиндиги

Ишкерчилик эркиндиги – адамдын негизги конституциялык экономикалык эркиндиктеринин бири. Ал өз жөндөмдүүлүгү менен мүлкүн ишкана түзүү, катарына жер дагы кирген өндүрүш каражаттарына ээ болуу, тапкан кирешесин өзалдынча тескөө укугу сындуу ишкерчилик жана мыйзам тарабынан тыюу салынбаган чарбачылык иштерге колдонуу укугун билдирет. КР конституциялык мыйзамдары И. э-н бекемдөө менен бирге, жекебасарлаштыруу менен акниетсиз атаандаштыкка багытталган экономикалык иш-аракеттерге тыюу салуу аркылуу аны чектеп турат.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Иш-милдет убактылуу тапшырылган өкүл

Иш-милдет убактылуу тапшырылган өкүл – 
дипломатиялык өкүлчүлүк башчысынын милдетин убактылуу аткарган адам. Эгер 
өкүлчүлүк башчысынын кызмат орду бош болсо же ал өз иш-милдетин аткарууга мүмкүн 
болбогон учурда дайындалат. И-м. у. т. ө. айрым протоколдук сый-урматтардан 
башка дипломатиялык өкүлчүлүктүн баардык укуктары менен артыкчылыктарынан 
пайдалана алат.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Ишташтоо

Ишташтоо – экономикалык жана социалдык кызыкчылыгын коргоо максатында, жумушчулар тобунун өз эрки менен толук же жарым-жартылай иш токтотуусу (жумушка чыкпай коюу, эмгек милдетин аткарбашы). Келишүү комиссиясынын сунушу четке кагылгандан кийин, эгер тараптар ортомчуга же сотко кайрылса, ортомчунун сунушу четке кагылгандан кийин, же сот чечими тараптардын сөзсүз аткаруусун милдеттендиргенден башка, анын чечими менен макул болбогон учурда И. жүргүзүлөт. КР жарандарына КР Конституциясында И-го укук берилген.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Ишташтоого укук

Ишташтоого укук – демократиялык мамлекеттерде адамдын конституциялык эмгектик (кеңири алганда – экономикалык) укуктарынын бири. Жекече жана жамааттык эмгек талаштарына кыйла кенен укуктун бөлүгү болуп эсептелет. «Социалисттик» өлкөлөрдүн конституцияларында эч качан таанылган эмес. И. т. у. учурдагы мыйзамдардын деңгээлинен тартып, конституциянын тексттеринде да бир кыйла чектөөлөр менен тастыкталат. Эреже катары, И. т. у-тан аскер кызматкерлери, укук коргоо органдарынын жана турмуш-тиричиликти камсыз кылуу кызматтарынын кызматкерлери, кээде баардык мамлекеттик кызматкерлер ажыратылган. И. т. у-ту жүзөгө ашыруу үчүн өзгөчө каражат катары, мыйзамда эреже катары, кыйла татаал жолжоболор каралган. КР Конституциясында И. т. у. башка эмгек укуктары менен бирге бекемделген.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Иштеген жылдары

Иштеген жылдары – социалдык жактан камсыз кылуу укугунда эмгек жылдарынын бир түрү. Колдонулуудагы мыйзам боюнча И. ж. үчүн бааракы белгилене турган, ошондой эле эмгек акысына аргандай кошумча үстөктөр менен эмгек мамилелериндеги башка ар түрдүү жеңилдиктер бериле турган кесиптик ишмердүүлүктү аткаруунун узак мөөнөтүн билдирет.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Иштеген жылдары үчүн бааракы

Иштеген жылдары үчүн бааракы – жер астындагы ж. б. бөтөнчө зыяндуу жана эмгектин оор шартына, ошондой эле дагы башка кесиптик иш-аракеттерине байланыштуу И. ж. ү. б. белгиленет. Ал жаш курагына жана эмгекке жарамдуулук абалына карабастан, белгилүү бир атайын өтөгөн иш жылдары үчүн гана дайындалат.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Иштеги ишенимдүү адам

Иштеги ишенимдүү адам – 1) протоколдук мамиле боюнча алганда, дипломатиялык өкүлчүлүктүн кичирээк деңгээлдеги (И. и. башкарган миссиядан) башчысы. И. и. а-ды ( Charge d’Affaires en pied ) убактылуу И. и. а. ( Charge d’Affaires ad interim ) менен, б. а. дипломаттык өкүлчүлүктүн башчысынын жогунда анын милдетин аткаруучу (кандай гана класстагы болбосун) менен аралаштырууга болбойт. 2) дипломаттык өкүлчүлүктүн (тийешелүү түрдө элчи менен жиберилгенден кийинки) төмөнкү классы. Мамлекет башчысынын карамагында эмес, тышкы иштер ведомствосунун башчысынын карамагында аккредиттелет.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7

Категория:Юридикалык аталгылар жана түшүнүктөр
Иштетилме товар

Иштетилме товар – өлкө аймагына чегарадан сырткары жерден убактылуу ташылып кирген, же болбосо ордун толтуруучу товар түрүндө өлкө чегинен сырткары иштетүү үчүн убактылуу ташылып чыгып, кайра кайтарыла турган товарлар.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7

Категория:Юридикалык аталгылар жана түшүнүктөр
Иштетилме чийки зат

Иштетилме чийки зат – башка өлкөгө ташылып барып иштетилгенден кийин, кайра даяр өндүрүм түрүндө ташылып келине турган контрагент-өнөктөштүн чийки заты (кара: Бажы аймагында 
товарларды кайра иштетүү ).
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7

Категория:Юридикалык аталгылар жана түшүнүктөр
Ишти сырттан кароо

Ишти сырттан кароо – КРде жарандык процессте гана бар. Өтүүчү жери жана убактысы ойдогудай кабарланса дагы, жоопкер сот жыйынына келбей калып, анын жүйөлүү себептери билдирилбесе жана ишти ансыз карай берүү суралбаса, эгер доогер каршы болбосо, иш сырткы өндүрүш тартибинде карала бериши мүмкүн.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Каада укугу

Каада укугу – аларды көп ирет салттуу пайдалануудан улам коомдо калыптанып калган жана мамлекеттик бийлик тарабынан санкцияланган, жазылбаган жүрүм-турум (каада) эрежелеринин жыйындысы. Укуктун тарыхый биринчи таризи. К. у. тартипке келтирилген жыйнактары (м.: Мыйзамдардын 12 жадыбалы, «Русская правда») заманбап жазма укукка өтүүнүн өткөөл баскычы болгон. Өнүккөн өлкөлөрдө К. у. анчалык мааниге ээ болбойт. Алар эларалык мамилелерде кыйла маанилүү роль ойношот.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Каадалар (укуктук)

Каадалар (укуктук) – белгилүү бир коомдо (же аймакта) тарыхый жактан калыптанган, мамлекеттин коргоосуна алынган жана анын мажбурлоо күчү менен камсыз кылынуучу жүрүм-турум эрежелери. ХVI кылымга чейин К. Европада укуктун негизги булагы болгон. Азыркы убакта дүйнөнүн аркыл укук тутумдарындагы (жана айрым мамлекеттериндеге) анын ролу бирдей эмес. КР К. укуктун жардамчы булагы катары таанылган; КР мыйзамдары кээде К. түз таянат же алардын пайдаланылышына жол берет. Алып айтсак, КР жарандык мыйзамдарына ишкер жүгүртүм К-ына шилтеме берилет. Укуктук К. жыйындысы каада укугун түзөт.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Кабарлама нота

Кабарлама нота – дипломаттык кабарлар жана 
дипломаттык актылардын, саясаттан тартып чылгый кызматтык (протоколдук мүнөздөгү 
билдирүүлөрдөн чет өлкөгө чыгууга виза берүүгө чейин) кабарламаларды алмашуунун 
кыйла кеңири таралган таризи. К. н. меморандумга же мурдагы ноталарга, оозеки 
кайым айтышууларга жооп берүүнү эске салган кошумча нота катары кызмат аткаруусу 
мүмкүн.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7

Категория:Юридикалык аталгылар жана түшүнүктөр
Кагаз акча

Кагаз акча – жүгүртүүдө накта акчаны алмаштыра турган нарк белгиси; мажбурлоо курсуна кирип, адатта металлга айырбашталбайт жана мамлекет тарабынан өз чыгымдарын жабуу үчүн чыгарылат.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7

Категория:Юридикалык аталгылар жана түшүнүктөр
Кадыр-барк

Кадыр-барк (абырой) – өзүн-өзү жана башка инсандын абыроюн сыйлоону түшүндүргөн адеп-актык түшүнүк. К-б. – ал кишинин кандай экендигине жана да анын чөйрөсүндөгү адамдардын кандай кабыл алып, кандай баа бергендигине карабастан, анын жеке өзүнүн ажырагыс бөлүгү. Эгер адамдын кадыр-баркы менен К-б-ына шек келтирчү маалыматты тараткан жак анын чындыкка туура келе тургандыгын далилдей албаса, арбир жаран аны сот аркылуу жокко чыгарууну талап кылууга акысы бар. Конституциялык укук боюнча, К-б. – мамлекеттин инсанга карата түпкүлүктүү мамиле негизи жана анын укугунун жогорку социалдык баалуулук катары кабылдашы. КР Конституциясына ылайык, КРде адам К-б-ы баажеткис, колтийгис жана кылмыш-жаза мыйзамдары менен корголот.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7

Категория:Юридикалык аталгылар жана түшүнүктөр
Казначейлик бондор

Казначейлик бондор – мамлекеттик милдеттенмелердин орто жана узак мөөнөттүү түрү. Адатта көрсөтүүчүгө, 5 жылдан 25 жылга чейинки мөөнөткө чыгарылат; мамлекеттин базардык баалуу кагаздары болуп саналат.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7

Категория:Юридикалык аталгылар жана түшүнүктөр
Казуалдык чечмелөө

Казуалдык чечмелөө — укук ченемдерин расмий чечмелөө түрү; дайындуу жагдайлар боюнча укук ченемдерин колдонуучу бийлик органдары тарабынан берилет (м.: өкүм, мында соттолуучуну жазалоо чарасы негизделет, күнөөнү оорлотуучу жана жеңилдетүүчү жагдайлар ж.б. көрсөтүлөт).
 Булактар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Казуистика (укук үлгү таануусу)

Казуистика (укук үлгү таануусу) – укук таануудагы адаттан тыш айрым сот иштеринин үлгүсү кандай укук ченемдер боюнча чечиле тургандыгын кароо.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7

Категория:Юридикалык аталгылар жана түшүнүктөр
Казус (адаттан тыш көрүнүш)

Казус (адаттан тыш көрүнүш) (лат. сasus ) – укукта: 1) адамдын эркинен тышкары болгон окуя, ошондуктан ал ошол шартта каралууга жатпайт; 2) сырткы белгилери боюнча (атайылап же байкабастыктан айырмаланып) укук бузуу белгилери бар кокустук аракети, бирок күнөөнүн өзү болбогондуктан укуктук жоопкерчиликке тартылбайт. К-тан «жеңгис күч» деген түшүнүктү айырмалай билүү зарыл; 3) өзалдынча бөлүнүп алынган сот иштери же укуктук жагдай (кара:Казуистика ). 
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Казына билети

Казына билети – азыркы учурда өтө сейрек кездешүүчү баалуу металлдарга алмаштырылбай турган, майдаланбай турган кагаз акчанын бир түрү. Мамлекеттик бюджеттин таңсыктыгын жабуу үчүн чыгарылат. Жүгүртүүдө турган мамлекеттин кыска мөөнөттүү милдеттенмелери да К. б-не жатат.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7
Категория:Юридикалык аталгылар жана түшүнүктөр
Казына бону

Казына бону – орто жана узак мөөнөттүү мамлекеттик милдеттенмелердин бир түрү. Адатта ээлик кылуучуга карата 5 жылдан 25 жылга чейинки мөөнөттө чыгарылып, мамлекеттик базар баалуу кагазы болуп саналат.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7

Категория:Юридикалык аталгылар жана түшүнүктөр
Казына вексели

Казына вексели – 1) мамлекеттин кыска мөөнөттүү облигациялык милдеттенмеси; 2) КР Өкмөтү чыгарган соода боюнча карыздык баалуу кагаздар.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7

Категория:Юридикалык аталгылар жана түшүнүктөр
Казына милдеттенмеси

Казына милдеттенмеси – ээлик кылуучунун бюджетке акча каражатын төккөндүгүн күбөлөндүрө турган жана К. м-не ээлик кылган мөөнөт ичинде белгиленген кирешени алып турууга укук берүүчү мамлекеттик баалуу кагаз. КР аймагында улуттук акча наркында КР Өкмөтүнүн карыздарын жөнгө салуу жана түзүмүн өзгөртүү максатында чыгарылган жана чарбалар менен калк арасына ыктыярдуу негизде жайгаштырылуучу кыска, орто, узак мөөнөттөгү баалуу кагазы.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7

Категория:Юридикалык аталгылар жана түшүнүктөр
Казына нотасы

Казына нотасы – 1) казына эмиссиясы тартибинде чыгарыла турган кагаз акчанын бир түрү; 2) ээлик кылуучу үчүн чыгарылуучу орто мөөнөттүү мамлекеттик милдеттенменин бир түрү. Мамлекеттик базар баалуу кагазы.
 Колдонулган адабияттар 
 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7

Категория:Юридикалык аталгылар жана түшүнүктөр